TMC ซิลลิ่ง! ขานรับทุนใหม่ หลังกลุ่ม “กมลมงคลสุข” ตัดขายหุ้นเฉียด 20%
TMC วิ่งชนซิลลิ่ง ขานรับทุนใหม่ หลังกลุ่ม “กมลมงคลสุข” ตัดขายหุ้นออกกว่า 90 ล้านหุ้น หรือคิดเป็นเกือบ 20%
TMC วิ่งชนซิลลิ่ง ขานรับทุนใหม่ หลังกลุ่ม “กมลมงคลสุข” ตัดขายหุ้นออกกว่า 90 ล้านหุ้น หรือคิดเป็นเกือบ 20%
16 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้น บริษัท ที.เอ็ม.ซี. อุตสาหกรรม จำกัด (มหาชน) หรือ TMC ณ เวลา 16:16 น. อยู่ที่ระดับ 3.60 บาท บวก 0.82 บาท หรือ 29.50% สูงสุดที่ระดับ 3.60 บาท ต่ำสุดที่ระดับ 2.76 บาท ด้วยมูลค่าการซื้อขาย 388.15 ล้านบาท

โดยราคาหุ้น TMC ปรับตัวเพิ่มขึ้นวันนี้ หลังมีการรายงานซื้อขายหุ้นผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) จากวันที่ 6 – 13 ม.ค.66 จำนวน 90,670,562 หุ้น หรือคิดเป็นร้อยละ 19.76 ของทุนจดทะเบียนชำระแล้วของบริษัทฯ ซึ่งส่งผลให้โครงสร้างการถือหุ้นรายใหญ่ของบริษัทฯ เปลี่ยนแปลงไปดังนี้

ทั้งนี้ การเปลี่ยนแปลงหุ้นดังกล่าวข้างต้น ไม่มีผลกระทบต่อการบริหารงานและโครงสร้างการจัดการของบริษัทฯ การทำรายการจำหน่ายหลักทรัพย์ดังกล่าวเป็นการทำรายการโดยผ่านตลาดหลักทรัพย์แห่งประเทศไทย มิได้เข้าเกณฑ์มาตรา 258 พรบ.หลักทรัพย์และตลาดหลักทรัพย์ พ.ศ. 2535 และมิได้เข้าเกณฑ์ในการทำ Tender Offer
ขณะที่ก่อนหน้านี้เมื่อวันที่ 9 ธ.ค.65 มีรายงานการได้มาหรือจำหน่ายหลักทรัพย์ของกิจการ (แบบ 246-2) ว่า นางอรุณโรจน์ กมลมงคลสุข และนางสาวไพลิน กมลมงคลสุข ขายหุ้นที่ถืออยู่ทั้งหมดรวม 10.74% ให้กับ นายณัฏฐ์พงษ์ ปัญจวรญาณ